text: Ny køreplan med flere afgange
  17 juni 2011 kl. 10.53
  Sydtrafiks nye køreplaner betyder flere afgange og store ændringer.
  Søndag den 26. juni træder Sydtrafiks nye køreplaner i kraft - og det betyder store ændringer.
  Mange ruter skifter samtidig nummer og mange får flere afgange - og nogle ruter bliver forringede.
  Målet med ændringerne er at få flere til at tage bussen, fordi der nu er mere direkte kørsel med færre tidskrævende omveje og et minimum af ventetid, hvis man skal skifte mellem ruterne.
  Det er især kørslen mellem de større byer med over 5.000 indbyggere i Trekantområdet ? og til og fra Billund Lufthavn, der forbedres.
  De mere direkte ruter har den konsekvens, at flere mindre bysamfund helt eller delvist mister deres regionale forbindelse.
  